Ting, du SKAL have styr på, når du flytter hjemmefra - Dit livsstilmagasin
Det er nyt og spændende at flytte hjemmefra, og for de fleste unge er det en glædelig begivenhed, som de har set frem til længe, mens det hos de tilbageblivende forældre sidder en underlig følelse i kroppen den dag, en af deres unger flyver fra reden. At flytte er altid en lang proces, som kræver planlægning, tid og penge, og når du flytter hjemmefra for første gang, kræver det endnu mere, for her starter du nemlig helt fra bunden. Listen er lang, og det er kun de færreste, der kan påstå at have styr på samtlige ting fra dag 1, så det er med at væbne sig med tålmodighed. Læs videre i artiklen, og få styr på nogle af de mange vigtige ting, der forbindes med at flytte hjemmefra.
De kedelige, men vigtige..
Du har muligvis allerede fået det fortalt mere end 8 gange af din mor og far, men sørg for at lave et månedligt budget, så du ved, hvad du har at gøre med hver måned, og der ikke kommer nogen ubehagelige overraskelser ind af brevsprækken. En god regel er at tilmelde alle dine faste regninger til pbs, så de automatisk bliver betalt hver måned – så slipper du for at huske på det og risikere en rykker.
Der er også mange, som skal have at vide, at du flytter. Her gælder ikke kun dine venner, familie og bekendte, men en lang række virksomheder, organisationer og institutioner, for eksempel din uddannelsesinstitution, dit forsikringsselskab, din a-kasse, din læge, og mange, mange flere. På mange hjemmesider kan du finde en udførlig liste over de steder, der har gavn af at blive informeret om dit adresseskift.
Når du skal flytte, har du naturligvis også en masse ting og sager, der skal flyttes med over i den nye bolig, og det bliver altså rigtig irriterende i længden, hvis du blot pakker alt ned i poser, bokse og andet opbevaring, du lige har ved hånden. Derfor: investér i nogle gode og solide flyttekasser. Du kan finde dem billigt i et byggemarked, eller kender du sikkert nogle, der har nogle stående i kælderen.
Og til de lidt sjovere..
Når først du har fået styr på de knap så sjove ting ved flytningen, er det på tide at gribe fat i det, du sikkert har glædet dig til; nemlig boligindretning! Der er mange måder at gribe det an på, og det kan være, du tænker, at du direkte overfører alle dine møbler og ting fra dit gamle værelse over til din nye bolig. Det er i og for sig også fint nok, men husk på, at en flytning giver anledning til en ny start og nye muligheder, og dine møbler fra din gamle bolig passer med garanti ikke ind i boligindretningen i den nye. Så ses det som en mulighed for at indrette dig på ny og få det lige, som du gerne vil have det. Det første stykke tid, når man lige er flyttet, kan det nogle gange være svært at føle sig hjemme, fordi det hele virker så fremmed for en, så sørg for at implementere nogle velkendte affekter i din boligindretning, så du med det samme føler dig hjemme i dit nye hjem.